**PTR 1301 és OTR1007 Középkori egyetemes történelem 1.**

**Előadás és szeminárium (2-2)**

**Tematika és félévi követelményrendszer**

A kurzus végére a hallgató ismeri a korai középkortól az érett feudalizmus kezdetéig Európa történetét, a feudalizmus gazdasági és társadalmi berendezkedését, a kialakult kultúra, művészetek változásait a korszak folyamán, valamint hatásukat az emberiség egyetemes történetére, kulturális és eszmei folyamataira. Különösen hangsúlyos az olyan, hasznosítható tudás megszerzése, amely a NAT keretrendszerére épülve segíti a hallgatókat olyan alapvető tudás megszerzésében, amelyet a későbbiekben, gyakorlatban is hasznosítani tudnak.

**Középkori Egyetemes Történelem 1.**

1. Egyeztető megbeszélés
2. A feudalizmus kialakulása
3. Gazdaság és társadalom, a falu
4. A városok és a céhek kialakulása, szerepe
5. Német-Római Császárság, Invesztitúra, Keresztes hadjáratok
6. Franciaország
7. Anglia
8. Csehország, Habsburgok
9. Itália, Pápai állam
10. Bizánc és Oroszország
11. Spanyolország, Portugália
12. A koraközépkori Európa művészei irányzatai és művelődése
13. Zárthelyi dolgozat
14. Értékelés

**Félévi követelmény: kollokvium**

A szóbeli vizsga témakörei megegyeznek az előadások témaköreivel.

**Az előadásokon történő részvétel:** az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**A szemináriumokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)

**A vizsgára bocsátás feltétele és az érdemjegy kialakításának módja**:

A vizsgára bocsátás szemináriumi feltételei: a hallgatóknak egy kapott témában önálló könyvészeti kutatást kell végezniük, melyek eredményét a szemináriumon ismertetik. Erre osztályzatot kapnak. A referátum nem teljesítése elégtelen osztályzatot von maga után, melynek javítására a vizsgaidőszakban biztosítok lehetőséget. A referátum része annak a bemutatása, hogy a NAT-ban, a kerettantervekben és az érettségi követelmények között melyek azok a fogalmak, adatok (lexikák) és fejlesztési feladatok, amelyek a kiselőadás témájához kapcsolódnak.

A szemináriumi referátum osztályzata, a zárthelyi dolgozat eredménye és a vizsgatétel elmondására kapott jegy átlaga adja a kurzus érdemjegyét. A sikeres érdemjegy megszerzésének feltétele, hogy egyik érdemjegy sem lehet elégtelen.

**Ajánlott irodalom:**

Anderle Ádám: Spanyolország története, Budapest 1992.

Fernand Braudel: Anyagi kultúra, gazdaság és kapitalizmus XV-XVIII. század. A mindennapi élet struktúrái: a lehetséges és a lehetetlen. Budapest 1985.

Georges Duby: Franciaország története I., Budapest 2007.

**Jacques Le Goff (szerk.)** – Európa születése a középkorban, Budapest, 2008.

Mihail Heller – Alexander Nyekries: Az Orosz Birodalom története. Budapest 1996.

**Kiss Sándor** *–* Elfeledett évszázadok: Az angolszász Anglia története*,* Budapest*, 2018.*

**Kristó Gyula – Makk Ferenc (szerk.)** *–* Európa és Magyarország Szent István korában*, Szeged, 2000.*

#### **Csernus Sándor (szerk.) – válogatások a keresztes háborúk résztvevőiről, Budapest 2015**

#### **Pete László: Olaszország története – a kezdetektől napjainkig. Budapest 2023.**

#### **Steven Runciman *–*** A keresztes hadjáratok története, Budapest 2002.

Szántó György Tibor: Anglia története, Budapest 1999.

Walter Zöllner – A keresztes háborúk története, Budapest, 1980,

Nyíregyháza, 2025. szeptember 2.

 Dr. Ulrich Attila

 főiskolai docens